text: Udlejningsejendom brændt i Kolding
  12 juli 2011 kl. 08.01
  En udlejningsejendom på to etager brændte natten til tirsdag på Vejlevej i Kolding.
  En familie i stueetagen blev evakueret, mens beboeren på første sal ikke var hjemme.
  Branden brød ud ved tre-tiden. Den brød op igen, da brandvæsenet havde slukket den i første omgang.
  Brandteknikere skal nu forsøge at finde årsagen til branden.
  